Biex jitnaqqsu l-emissjonijiet tal-karozzi, fit-3 ta' Ottubru l-MEPs ipproponew limiti aktar stretti tas-CO2 għall-karozzi u mira ġdida għall-karozzi elettriċi. Dawn huma l-pjanijiet. Għaliex il-ħtieġa Il-karozzi u l-vannijiet jipproduċu madwar 15 % tal-emissjonijiet tas-CO2 tal-UE, li jikkontribwixxu għat-tibdil fil-klima. It-trasport huwa l-uniku settur fejn l-emissjonijiet ta' gass serra għadhom ogħla milli kienu fl-1990. L-issikkar tal-istandards tal-emissjonijiet tal-karozzi se jgħin biex jinkisbu l-objettivi klimatiċi tal-UE għall-2030 u l-konsumaturi se jiffrankaw fuq il-kontijiet tagħhom tal-fjuwil. Is-sitwazzjoni attwali data reċenti , l-emissjonijiet medji minn karozzi ġodda żdiedet għal 118,5 g CO2/km is-sena l-oħra wara tnaqqis stabbli matul l-aħħar snin. Skont ir-regoli attwali, il-karozza l-ġdida medja m'għandhiex tarmi aktar minn 95 g/km sal-2021. L-għadd ta' karozzi elettriċi qed jikber b'rata mgħaġġla, iżda għadhom jiffurmaw inqas minn 1,5 % tar-reġistrazzjonijiet ġodda. X'qed jiġi propost Il-Kummissjoni Ewropea qed li tnaqqas il-limitu tal-2021 għall-emissjonijiet bi 15 % mill-2025 u bi 30 % mill-2030. Il-miri l-ġodda huma espressi f'perċentwali minħabba li l-istandard ta' 95 g/km se jkollu jiġi kkalkulat mill-ġdid skont it-test il-ġdid aktar rigoruż tal-emissjonijiet li jirrifletti aħjar il-kundizzjonijiet reali tas-sewqan. F'vot plenarju fit-3 ta' Ottubru, l-MEPs qalu li l-emissjonijiet għandhom jitnaqqsu b'20 % u b'40 % rispettivament, filwaqt li 35 % tal-karozzi l-ġodda mibjugħa mill-2030 għandhom ikunu elettriċi jew ibridi. Huma appellaw ukoll għal miżuri tal-UE biex itaffu l-bidla tal-industrija tal-karozzi għal karozzi aktar nodfa ħalli jgħinu jipproteġu l-impjiegi u jappoġġjaw il-produzzjoni ta' batteriji tal-karozzi elettriċi fl-Ewropa. Il-passi li jmiss Il-proposti adottati fil-plenarja jiffurmaw il-bażi tan-negozjati tal-Parlament mal-Kunsill fuq il-miri finali. Miri tal-emissjonijiet ta' CO2 għal wara l-2020 għall-karozzi u l-vannijiet (April 2018) Kif jiġu ttestjati l-karozzi (April 2018) Ir-riforma preċedenti tal-miri tas-CO2 (Frar 2014) Skopri aktar miżuri tal-UE biex jitnaqqsu l-emissjonijiet tal-karbonju L-Iskema tal-UE għall-Iskambju ta' Kwoti tal-Emissjonijiet u r-riforma tagħha fil-qosor Innaqqsu l-emissjonijiet ta' gass serra fl-UE: il-miri nazzjonali għall-2030 It-tibdil fil-klima: l-użu tal-foresti tal-UE bħala kumpens għall-emissjonijiet tal-karbonju Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF